## KISKŐRÖS VÁROS POLGÁRMESTERE

## ELŐTERJESZTÉS

(a Képviselő-testület 2019. január 23 –i ülésére)

**TÁRGY: A KISKŐRÖSI TELEPÜLÉSI ÉRTÉKTÁR BIZOTTÁG SZERVEZETI ÉS MŰKÖDÉSI SZABÁLYZATÁNAK MÓDOSÍTÁSA**

Kiskőrös Város Önkormányzata a 64/2014. sz. képviselő-testületi határozatával létrehozta a Kiskőrösi Települési Értéktárat és a Kiskőrösi Települési Értéktár Bizottságot.

A szervezeti és működési szabályzatot módosítani szükséges, mert a bizottság tagjaiban változás történt.

A bizottság jelenlegi tagjai:

* Kispálné Dr. Lucza Ilona (6200 Kiskőrös, Attila u. 4.)
* Turán Istvánné (6200 Kiskőrös, Szondi u. 1.)
* Szabó Márta (6200 Kiskőrös, Virág u. 20.)
* Aczél István (6200 Kiskőrös, Luther tér 5. IV/12.)
* Farkas Judit (6237 Kecel, Császártöltési u. 100.)

Aczél István a bizottság elnöke 2019.01.03. napján benyújtott nyilatkozatában azonnali hatállyal lemondott a tagságról, így Kiskőrös Város Önkormányzata Képviselő-testületének - a Kiskőrösi Települési Értéktár Bizottság szervezeti és működési szabályzatának értelmében a tag lemondásától számított 90 napon belül – új tagot kell választania.

Aczél István helyére egy, a város életében aktívan részt vevő személyt célszerű választani, aki megfelelő szakértelemmel rendelkezik. Turán István történész, a kiskőrösi közélet aktív tagja. Közreműködött többek között a Kiskőrös története című könyv kiadásában. A bizottságnak a soron következő ülésén tagjai közül elnököt kell választania.

A fentiek alapján javaslom, hogy a bizottság új tagja Turán István (6200 Kiskőrös, Bánffy u. 60.) legyen.

A fentiek alapján javaslom, hogy a Képviselő-testület a határozat-tervezet mellékletét képező szervezeti és működési szabályzatot hagyja jóvá.

**Kiskőrös, 2019. január 15.**

 **Domonyi László sk.**

 **polgármester**

**HATÁROZAT-TERVEZET**

A Képviselő-testület

1. megválasztja a Kiskőrösi Települési Értéktár Bizottság tagjának Turán Istvánt (6200 Kiskőrös, Bánffy u. 60.).
2. a Kiskőrösi Települési Értéktár Bizottság szervezeti és működési szabályzatát a határozat-tervezet mellékletében foglaltak szerint jóváhagyja.

**Felelős:** polgármester

**Határidő:** azonnal